stanford-oval/wikipedia huggingface dataset:
Patrick Baumann

Patrick Baumann vuonna 2014.
Patrick Baumann (5. elokuuta 1967 Basel, Sveitsi – 14. lokakuuta 2018 Buenos Aires) oli merkittävä urheilujohtaja. Hän oli Kansainvälisen olympiakomitean jäsen ja kansainvälisen koripalloliiton FIBA:n pääsihteeri.
Paedophryne

| Paedophryne |
| --- | --- |
 Paedophryne kathismaphlox
Tieteellinen luokittelu
Kunta::  Eläinkunta Animalia
Pääjakso::  Selkäjänteiset Chordata
Alajakso::  Selkärankaiset Vertebrata
Luokka::  Sammakkoeläimet Amphibia
Lahko::  Sammakot ja konnat Anura
Alalahko::  Neobatrachia
Heimo::  Ahdassuusammakot  Microhylidae
Suku::  Paedophryne  Kraus 2010
Katso myös
   Paedophryne Wikispeciesissä   Paedophryne Commonsissa 
Infobox OKNimi-testi OK: 
Kartta, johon on merkitty Paedophrynen lajien löytöpaikkoja.
Paedophryne on ahdassuusammakoiden heimon Asterophryinae-alaheimon suku Papua-Uudessa-Guineassa. Sen kaikki kuusi tunnettua lajia ovat toistaiseksi pienimmät sammakoiden ja selkärankaisten lajit.
Lajit

Paedophryne kathismaphlox Kraus, 2010
Paedophryne oyatabu Kraus, 2010
Paedophryne dekot Kraus, 2011
Paedophryne verrucosa Kraus, 2011
Paedophryne amauensis Rittmeyer, 2012
Paedophryne swiftorum Rittmeyer, 2012
Holger Fach

| Henkilötiedot |
| --- | --- | --- |
Syntymäaika: 6. syyskuuta 1962 (ikä 62)
Syntymäpaikka: Wuppertal, Nordrhein-Westfalen, Saksa
Seura
Seura: –
Tehtävä: urheilutoimenjohtaja
Seurat
| Vuodet | Seura | O (M) |
| 1981–1987 1988–1991 1991–1995 1995–1997 1996–1997 1997–1998 1998 |  Fortuna Düsseldorf  Bayer Uerdingen  Borussia M'Gladbach  Bayer Leverkusen → Fortuna Düsseldorf  TSV 1860 München → Fortuna Düsseldorf | 164 (24) 101 (27) 102 (15) 31 (3) 24 (1) 10 (0) 10 (1) |
Maajoukkue
| 1988–1989 |  Saksa |  |
Valmennusura
2001–2003 2003 2003–2004 2005 2007–2008 2008–2009 2010–2011:  Borussia M'Gladbach U21  Rot-Weiss Essen  Borussia M'Gladbach  VfL Wolfsburg  SC Paderborn 07  FC Augsburg  FK Astana
 Seurajoukkueuran tilastot kattavat vain kansalliset sarjat.
Holger Fach (s. 6. syyskuuta 1962) on saksalainen entinen jalkapalloilija, valmentaja ja jalkapallovaikuttaja.
Ura pelaajana

Fach aloitti jalkapallouransa juniorina kotikaupungissaan Wuppertalissa. Ammattilaisurallaan hän debytoi Fortuna Düsseldorfissa, jossa debytoi kaudella 1981/82. Fach pelasi jo debyyttikaudellaan 16 ottelua Bundesliigassa, mutta teki läpimurtonsa seuraavalla kaudella Willibert Kremerin alaisuudessa. Fach oli Fortunan kantavia voimia Bundesliigassa, kunnes Dieter Brei siirsi miehen hyökkääjäksi kaudella 1986/87. Peliaika jäi seuran putoamiseen päättyneellä kaudella aiempaa vähäisemmäksi. Fach edusti Fortunaa vielä syyskaudella 1987/88, kunnes siirtyi Bayer Uerdingeniin, jossa hän pääsi jälleen pelaamaan Bundesliigaan.
Uerdingenissä Fach oli avauskokoonpanon vakiokasvo ja pelasi monipuolisissa rooleissa keskikentällä ja hyökkäyksessä. Kesällä 1991 hän siirtyi Borussia Mönchengladbachiin, jossa hän edelleen jatkoi varmoja otteitaan keskikentällä. Kesällä 1995 ura jatkui Bayer 04 Leverkusenissa. Erich Ribbeckin luottomies ei enää seuraavalla kaudella kuulunut Christoph Daumin suunnitelmiin ja Fach pelasi lainalla Fortuna Düsseldorfissa. Kauden jälkeen hän siirtyi TSV 1860 Müncheniin, josta kevääksi 1998 lainalle Fortunaan. Fach lopetti pitkän pelaajauransa  kauden 1997/98 jälkeen.
Maajoukkuetasolla Fach debytoi elokuussa 1988 MM-karsintaottelussa Suomea vastaan. Hän ei onnistunut kuitenkaan murtautumaan kovaan maajoukkueeseen, vaan pelasi lyhyeksi jääneellä maajoukkueurallaan vain viisi maaottelua vuosina 1988–1989.
Ura valmentajana

Valmennusuransa Fach aloitti Borussia Mönchengladbachin juniorivalmentajana vuonna 2001. Syyskuussa 2003 hän siirtyi Rot-Weiss Essenin päävalmentajaksi, mutta palasi jo kuun lopussa Mönchengladbachiin seuran päävalmentajaksi. Fach luotsasi seuran kauden päätteeksi Bundesliigassa sijalle 11. Seuraava kausi alkoi kuitenkin heikosti ja Fach sai lokakuussa 2004 potkut tehtävistään.
Kesäkuussa 2005 Fachista tuli VfL Wolfsburgin päävalmentaja. Seura erotti Fachin ja manageri Thomas Strunzin joulukuussa 2005 kehnojen peliesitysten vuoksi. Fach palasi valmennustehtäviin tammikuussa 2007 SC Paderbornin peräsimessä. Fach pelasti joukkueen putoamiselta 2. Bundesliigasta, mutta kun peliesitykset kaudella 2007/08 olivat edelliskautta huonompia erotti putoamiskamppailuun vajonnut Paderborn Fachin helmikuussa 2008.
Huhtikuussa 2008 Fachista tuli FC Augsburgin päävalmentaja. Fach onnistui nostamaan seuran kuiville ja säilyttämään sarjapaikan 2. Bundesliigassa. Kausi 2008/09 sujui kohtuullisesti, mutta Fachin ilmoitettua maaliskuussa 2009 lähtevänsä seurasta kauden jälkeen pelit alkoivat takuta ja keskikastiin vajonnut Augsburg erotti Fachin huhtikuussa 2009.
Tammikuussa 2010 Fachin valmennusura jatkui FK Astanassa. Hän johdatti seuran Kazakstanin cupin mestariksi kaudella 2010. Hän jätti seuran kauden 2011 jälkeen. Myöhemmin Fach kertoi jättäneensä tehtävät kesällä 2011 diagnosoidun keuhkosyövän takia. Fachin sairaus saatiin hoidettua ja hän palasi vuonna 2015 tositoimiin SV Darmstadtin kykyjenetsijänä. Kesällä 2016 hän siirtyi Darmstadtin urheilutoimenjohtajaksi. Fachin ura uudessa tehtävässä jäi kuitenkin lyhyeksi. Darmstadtin kehnot peliesitykset syyskaudella 2016/17 johtivat hänen ja päävalmentaja Norbert Meierin potkuihin joulukuun alussa 2016.
Meriitit > Pelaajana

Saksan cup: 1992
Paitasi on pujahtanut ylleni

| Paitasi on pujahtanut ylleni |
| --- | --- |

Kirjailija:  Jenni Haukio
Kieli:  suomi
Genre:  runous
Kustantaja:  Kaarinan kaupunki
Julkaistu:  1999
Ulkoasu:  nidottu
Sivumäärä:  52
ISBN:  951-97062-8-3

Seuraava:  Siellä minne kuuluisi vihreää ja maata
Löydä lisää kirjojaKirjallisuuden teemasivulta
Paitasi on pujahtanut ylleni on Jenni Haukion vuonna 1999 ilmestynyt esikoisrunokokoelma.
Otto Slätis

| Otto Slätis> Henkilötiedot |
| --- | --- |
Koko nimi:  Otto Wilhelm Slätis
Syntynyt: 3. elokuuta 1864 Lapinjärvi
Kuollut: 12. lokakuuta 1940 (76 vuotta) Vaasa
Kansalaisuus:  suomalainen
Ammatti:  agronomi
Arvonimi: maanviljelysneuvos (1929)
Poliitikko
Puolue:  Suomen ruotsalainen kansanpuolue
Asema:  Kansanedustaja
Vaalipiiri:  Vaasan läänin eteläinen vaalipiiri
Puoliso:  Maria Adelina Bengs (1896–)
Vanhemmat:  Anders Slätis Elisabet Nygård
Otto Wilhelm (O. W.) Slätis (3. elokuuta 1864 Lapinjärvi – 12. lokakuuta 1940 Vaasa) oli suomalainen agronomi, maanviljelysneuvos ja kansanedustaja.
Slätiksen vanhemmat olivat rusthollari Anders Slätis ja Elisabet Nygård. Hän suoritti reaalikoulun 1883 ja valmistui agronomiksi 1885.
Slätis toimi Sjökullan tilan tilanhoitajana Lapinjärvellä 1885–1886, Mustasaaren maanviljelyskoulun opettajana 1888–1906, Vaasan läänin vt. lääninagronomina 1889–1891, Vaasan läänin siementarkastajana 1890–1893 sekä Tarvaalan koulutilan hoitajana ja Saarijärven maanviljelyskoulun vt. johtajana ja opettajana 1895–1896. Hän oli Vaasan-Mustasaaren palovakuutusyhtiön toimitusjohtaja 1898–1933 ja Pohjanmaan ruotsalaisen maanviljelysseuran (Österbottens Svenska Lantbrukssällskap) sihteeri ja maatalouskonsulentti Vaasassa 1904–1934. Slätis sai maanviljelysneuvoksen arvon 1929.
Slätis oli ruotsalaisen kansanpuolueen kansanedustajana ensimmäisessä eduskunnassa 1907–1908 edustaen Vaasan läänin eteläistä vaalipiiriä. Hän oli myös Vaasan kaupunginvaltuuston jäsenenä.
Otto Slätis oli naimisissa vuodesta 1896 Maria Adelina Bengsin kanssa.
Ossi Tiihonen

| Ossi Tiihonen |
| --- | --- |
 Tiihonen vuonna 2021.
Henkilötiedot
Syntynyt: 25. maaliskuuta 1967 (ikä 57)
Poliitikko
Puolue:  Vapauden liitto (2022–)
Entiset puolueet:   Valta kuuluu kansalle (2021–2022)  Perussuomalaiset (vuoteen 2021) 
Asema:  Kaupunginvaltuutettu
Ossi Tiihonen (s. 25. maaliskuuta 1967)  on suomalainen poliitikko. Hän on Vapauden liiton perustaja ja puheenjohtaja sekä Lohjan kaupunginvaltuutettu. Tiihonen on kuvaillut itseään kansallismieliseksi kansalaisaktivistiksi. Hän kannattaa Suomen eroa Euroopan unionista (kova euroskeptismi) ja vastustaa Suomen Nato-jäsenyyttä.
Vuoden 2021 kuntavaaleissa Tiihonen tuli valituksi Lohjan kaupunginvaltuustoon perussuomalaisten listalta. Elokuussa 2021 Tiihonen oli ehdolla perussuomalaisten puheenjohtajaksi muttei tullut valituksi. Syksyllä 2021 puolue ei hyväksynyt häntä ehdokkaaksi aluevaaleihin koronarokotekantansa vuoksi. Tiihonen erosi puolueesta joulukuussa ja liittyi Ano Turtiaisen Valta kuuluu kansalle -puolueeseen. Tiihonen erosi myös siitä ja perusti Vapauden liiton, joka hyväksyttiin puoluerekisteriin toukokuussa 2022.
Tiihonen on ollut Lohjan kaupunginvaltuutettu vuodesta 2021. Eduskuntavaaleissa 2023 Tiihonen oli ehdokkaana Uudenmaan vaalipiirissä. Hän sai 2148 ääntä eikä tullut valituksi.
Aiheesta muualla

Ossi Tiihosen kotisivu
Paisunta

Paisunta tarkoittaa ilmiötä, jossa höyrykoneissa ja polttomoottoreissa määrätyn paineisen höyry- tai kaasumäärän tilavuus suurenee ja paine alenee.
Paisunnalla on varsinaisesti merkitystä höyrykoneissa, joissa sen avulla säästetään höyryä ja sen myötä polttoainetta. Höyryä lasketaan vain osalla männän iskua (täytösmäärä) ja lopun männän matkaa höyry paisuu. Paine alenee paisuessa mahdollisimman alas: lauhduttimellisissa koneissa 50–80 kilopascaliin ja lauhduttimettomissa noin 120 kilopascaliin.
Pae

| Pae |
| --- | --- |
 Asuinalueen kartta.
 Asuinalueen sijainti Tallinnassa.
Valtio:  Viro
Maakunta:  Harjumaa
Kunta:  Tallinna
Kaupunginosa:  Lasnamäe
Hallinto:  
 – Asutustyyppi:  asuinalue
Pinta-ala:  
 – Kokonaispinta-ala:  0,58 km²
Väkiluku (1.1.2018):  13 808
 – Väestötiheys:  23 806,9 as./km²
Infobox OKVirheellinen NIMI-arvo: 
Pae on asuinalue (vir. asum) Lasnamäen kaupunginosassa Tallinnassa. Sen pinta-ala on 58 hehtaaria ja väkiluku 13 808 henkeä (1.1.2018). Vuoden 2014 alussa asuinalueen väestöstä 22 prosenttia oli virolaisia.
Aiheesta muualla

Kuvia tai muita tiedostoja aiheesta Pae Wikimedia Commonsissa
Paisutin

Paisutin eli crescendo on laite, jonka avulla uruissa saadaan äänenvoimakkuus tasaisesti vahvenemaan ja heikkenemään.
Paisuttimia on kahta lajia:
kenraalipaisutin, joka saattaa urkuäänikerrat vähitellen soimaan toinen toisensa jälkeen
manuaalipaisutin, joka saattaa määrättyyn sormioon kuuluvat äänikerrat soimaan vahvemmin tai heikommin.
Kumpaakin paisutinta urkuri käyttää jalkapolkimen avulla saaden urkujen äänenvoiman vaihtumaan mielensä mukaan. Manuaalipaisutin liitetään toiseen tai kolmanteen sormioon. Kenraalipaisuttimella on vain suuremmissa uruissa olennaista merkitystä.
Harmonissa käytetään äänenvoiman hallitsemiseen niin sanottuja polvipaisuttimia, jotka sijaitsevat
soittajan molempien polvien kohdalla.
Osakesijoittaminen

Islannin osakekurssien kehitys 1998–2009
Osakesijoittaminen (myös osakesäästäminen) tarkoittaa rahan sijoittamista osakkeisiin.
Osakesijoittamisessa ostetaan, pidetään ja myydään osakeyhtiöiden osakkeita. Sijoitukset tehdään suoraan yksittäisiin yhtiöihin. Suoran sijoittamisen vastakohtia ovat esimerkiksi indeksi- tai rahastosijoittaminen: niissä osakkeisiin sijoitetaan epäsuorasti eikä omisteta osakkeita itse.
Osakesijoittaminen on usein pörssisijoittamista. Siinä sijoittaja sijoittaa rahojaan pörssiosakkeisiin. Osakesijoittamista voi tehdä myös muiden listayhtiöiden osakkeisiin ja listaamattomiin osakkeisiin.
Osakesijoittaja pyrkii yleensä saamaan osakkeillaan osinkoa ja arvonnousua. Arvonnousua syntyy, jos osakekurssi nousee. Osakesijoittamisen riskeihin kuuluu, että osinkoa tai arvonnousua ei välttämättä tule tai arvonnousua ei onnistu realisoimaan voitoksi. Arvonnousu realisoituu voitoksi, jos sijoittaja onnistuu myymään osakkeet niiden hankintahintaa kalliimmalla. Vastaavasti lasku realisoituu tappioksi, jos sijoittaja myy osakkeet halvemmalla kuin oli ne hankkinut.
Osakeomistus ja onnellisuus

Osakkeenomistajat ovat muita onnellisempia. Tulos on peräisin 19 Euroopan maata kattavasta tutkimuksesta. Tutkimuksen mukaan osakkeita omistavat ihmiset olivat tyytyväisempiä elämäänsä kuin ne osakkeettomat ihmiset, joilla oli samat tulot ja varallisuus. Osakeomistuksen ja tyytyväisyyden välinen korrelaatio oli erityisen korkea niiden keskuudessa, joilla on pienimmät tulot ja vähiten omaisuutta. Tutkimuksen mukaan ihmisen onnellisuuteen ovat yhteydessä paitsi hänen tulojensa ja varallisuutensa määrä myös varallisuuden tyyppi (osakkeet). Tutkimuksessa ei selvitetty syy-seuraussuhdetta eli sitä, lisääkö osakkeiden ostaminen onnellisuutta vai ostavatko onnelliset ihmiset muita todennäköisemmin osakkeita.
Tutkijoiden selittävät havaintoa sosiaalisella hyödyllä: osakkeiden omistaminen lisää omistajien keskinäistä yhteenkuuluvuuden tunnetta. Tutkijoiden toinen selitys on, että osakkeet saavat ihmisen ”näyttämään rikkaalta” varsinkin, jos hänellä ei ole suuria tuloja tai varoja.
Aiheesta muualla

Osakesijoittaminen käytännön esimerkein, sijoittamisen ABC - Taloussuomi
Pascal Bodmer

Pascal Bodmer
Pascal Bodmer (s. 4. tammikuuta 1991) on saksalainen mäkihyppääjä. Hän edustaa SV Messtetten -seuraa.
Bodmer sai junioreiden MM-kilpailuissa kultaa joukkuemäessä Zakopanessa 2008. Seuraavana talvena hän sai Strbske Pleson junioreiden MM-kilpailuissa hopeaa joukkuemäessä ja oli henkilökohtaisessa kilpailussa neljäs.
Bodmer kilpaili maailmancupissa ensimmäisen kerran Titisee-Neustadtissa helmikuussa 2007. Ensimmäisen pistesijansa hän sai muutamaa päivää myöhemmin oltuaan Klingenthalissa 29:s. Hän sijoittui toiseksi kauden 2009–2010 avauskilpailussa Kuusamossa. Tätä ennen hänen paras maailmancupsijoituksensa oli 19:s Oberstdorfin lentomäessä kaudella 2008–2009.
Pascal Behrenbruch

| Mitalit | Mitalit | Mitalit |  |
| --- | --- | --- | --- |
|  Behrenbruch Helsingin EM-kilpailuissa 2012. |  Behrenbruch Helsingin EM-kilpailuissa 2012. |  Behrenbruch Helsingin EM-kilpailuissa 2012. |  |
Maa:   Saksa
Miesten yleisurheilu
| EM-kilpailut  | EM-kilpailut  | EM-kilpailut  |  |
|  Kultaa | Helsinki 2012 | kymmenottelu |  |
Pascal Behrenbruch (s. 19. tammikuuta 1985, Offenbach am Main) on saksalainen yleisurheilun moniottelija.
Behrenbruch voitti vuonna 2012 Helsingin EM-kilpailuissa kymmenottelun Euroopan mestaruuden. 196-senttisen saksalaisen vahvuudet ovat heittolajeissa.
Papágou

| Papágou Παπάγου |
| --- | --- |
 Papágoun kaupunkia.
 Kunnallisyksikön sijainti
 Papágou
 Koordinaatit: 37°59′19″N, 23°47′47″E 
Valtio:  Kreikka
Hajautetun hallinnon alue:  Attika
Alue:  Attika
Alueyksikkö:  Pohjois-Ateena
Kunta:  Papágou-Cholargós
Hallinto:  
 – Asutustyyppi:  kunnallisyksikkö, entinen kunta, kaupunki
 – Kallikrates-koodi:  460902
Väkiluku (2011):  13 699
Aikavyöhyke:  UTC+2
 – Kesäaika:  UTC+3
Postinumero:  156 69
Suuntanumero(t):  210 65
Rekisterikilpi:  I, Y, Z
Infobox OKVirheellinen NIMI-arvo: 
Papágou (kreik. Παπάγου; kath.kreik. Παπάγος, Papágos) on Kreikan kaupunki sekä samanniminen Papágou-Cholargóksen kunnan kunnallisyksikkö (Δημοτική Ενότητα Παπάγου, Dimotikí Enótita Papágou) ja entinen itsenäinen kunta. Se sijaitsee Pohjois-Ateenan alueyksikössä Attikan alueella ja kuuluu Ateenan metropolialueeseen. Kaupungin ja kunnallisyksikön väkiluku on 13 699 (vuonna 2011).
Papágoun kulttuuritalo.
Papágou sijaitsee Ymittós-vuoren länsipuolella noin kuusi kilometriä Ateenan keskustasta itään. Se on Ateenan esikaupunkialuetta. Kaupunki on nimetty kenraali Aléxandros Papágoksen mukaan. Tämä johti Kreikan armeijaa toisessa maailmansodassa sekä hallituksen joukkoja Kreikan sisällissodassa.
Papágou oli itsenäinen kunta vuoden 2010 loppuun saakka. Vuoden 2011 alussa se yhdistettiin Kallikrates-suunnitelmana tunnetun aluehallintouudistuksen myötä Papágou-Cholargóksen kunnaksi yhdessä Cholargóksen kanssa, jolloin se muuttui uuden kunnan kunnallisyksiköksi.
Aiheesta muualla

Kuvia tai muita tiedostoja aiheesta Papágou Wikimedia Commonsissa
I Am the Antidote

| ”I Am the Antidote” Lost Society |
| --- | --- | --- |

Singlen tiedot
 Albumilta: Braindead
 Julkaistu: 16. joulukuuta 2015
 Formaatti: digitaalinen
 Tyylilaji: thrash metal
 Kesto: 06.12
 Levy-yhtiö: Nuclear Blast
Lost Societyn muut singlet
| ”Trash All Over You” 2013 | ”I Am the Antidote” 2016 |   |
I Am the Antidote on suomalaisen thrash metal -yhtye Lost Societyn single yhtyeen kolmannelta studioalbumilta Braindead. Se julkaistiin 16. joulukuuta 2015.
Kappale sai Radio Rockin ”Rautaa vai roskaa” -äänestyksessä 91,6% yläpeukkua. Kappaleesta julkaistiin myös musiikkivideo jota on katsottu kesään 2017 mennessä  500 000 kertaa.
Kappaleet

I Am the Antidote – 6.12
Kokoonpano

Samy Elbanna – laulu, kitara
Arttu Lesonen – kitara
Mirko Lehtinen – bassokitara
Ossi Paananen – rummut
Aiheesta muualla

Albumi I Am the Antidote Encyclopaedia Metallum -sivustolla (englanniksi)
I Am the Antidote itunes.com -sivustolla
Papíkio

Papíkio-vuori.
| --- | --- |
Sijainti:  Rodópi, Itä-Makedonia ja Traakia, Kreikka
Vuoristo:  Rodópi
Korkeus merenpinnasta:  1 483 m
| --- | --- |
Luokitus:  Luetteloitu arkeologinen kohde Kreikassa (d) 
| --- | --- |
Koordinaatit:  fi 
muokkaa - muokkaa wikitekstiä - muokkaa Wikidataa
Papíkio (kreik. Παπίκιο, kath.kreik. Παπίκιον, Papíkion) eli Aïtóvouno (Αϊτόβουνο) on vuori Rodópivuorilla Länsi-Traakiassa koillisessa Kreikassa. Sen korkeus on 1 483 metriä.
Komotinín kunnan Itéan kylä ja Papíkio-vuori.
Papíkio sijaitsee Rodópin alueyksikössä noin 14 kilometriä luoteeseen Komotinísta lähellä Bulgarian rajaa. Vuori on pääosin metsäinen.
Bysanttilaisella ajalla 1000–1200-luvuilla vuoren alue on ollut merkittävä luostarielämän keskus Traakiassa. Alueella on suoritettu arkeologisia kaivauksia vuodesta 1983. Niissä on löydetty kuuden luostarin paikat.
Aiheesta muualla

Kuvia tai muita tiedostoja aiheesta Papíkio Wikimedia Commonsissa
Palolampi (Suonenjoki)

| Palolampi |
| --- | --- |
Valtiot:  Suomi
Maakunnat:  Pohjois-Savo
Kunnat:  Suonenjoki
Koordinaatit:  62°38′08″N, 27°03′08″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Konneveden alue (14.71)
Laskujoki:  ei laskuojaa 
Järvinumero:  14.713.1.005
Mittaustietoja
Pinnankorkeus:  117,1 m  
Pituus:  210 m  
Leveys:  130 m  
Rantaviiva:  0,542 km  
Pinta-ala:  1,933 ha  
Suurin syvyys:  11,2 m  
Saaria:  ei saaria 
 fiPalolampi 
Palolampi  on Pohjois-Savossa Suonenjoella  Käpylän lähellä sijaitseva lampi.
Maantietoa

Lampi on 210 metriä pitkä, 130 metriä leveä, ja sen pinta-ala on 1,9 hehtaaria. Lammella ei ole kartan mukaan saaria. Lampi on luodattu ja siitä on julkaistu syvyyskartat. Sen rantaviivan pituus on 550 metriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Rautalammin reitin valuma-alueen (14.7) Konneveden alueella (14.71), jonka Koskeloveden alueeseen (14.713) se kuuluu. Lammen vedenpinnan korkeus on 117,1 metriä mpy.
Hätälampi (Mäntyharju, Jäniskylä)

| Hätälampi |
| --- | --- |
Valtiot:  Suomi
Maakunnat:  Etelä-Savo
Kunnat:  Mäntyharju
Koordinaatit:  61°19′57″N, 26°45′42″E
Vesistöalue ja valuma-alueen tietoja
Päävesistöalue:  Kymijoen vesistö (14)
Valuma-alue:  Vuohijärven alue (14.91)
Laskuoja:  oja Sarkaveeen 
Järvinumero:  14.913.1.021
Mittaustietoja
Pinnankorkeus:  115,7 m  
Pituus:  420 m  
Leveys:  190 m  
Rantaviiva:  1,292 km  
Pinta-ala:  3,359 ha  
Saaria:  1 
 fiHätälampi 
Hätälampi  on Etelä-Savossa Mäntyharjulla  Jäniskylän lähellä sijaitseva lampi.
Maantietoa

Lampi on 420 metriä pitkä, 190 metriä leveä, ja sen pinta-ala on 3,4 hehtaaria. Lammella on kartan mukaan yksi saari.  Sen rantaviivan pituus on 1,3 kilometriä.
Vesistösuhteet

Lampi sijaitsee Kymijoen vesistössä (vesistöaluetunnus 14) Mäntyharjun reitin valuma-alueen (14.9) Vuohijärven alueella (14.91), jonka Juolasveden–Lahnaveden alueeseen (14.913) se kuuluu. Lammen vedenpinnan korkeus on 115,7 metriä mpy.
Paul Eriksson

Paul Eriksson -nimisiä henkilöitä ovat:
Paul Eriksson (1880–1970), suomalainen merikapteeni, yritysjohtaja ja merenkulkuneuvos
Paul Eriksson (1896–1959), suomalainen jääkärimajuri
Paul Eriksson (s. 1991), ruotsalainen jääkiekkoilija.
| --- | --- |
: Tämä on täsmennyssivu, joka luettelee monimerkityksisen käsitteen eri merkitykset tai useita eri henkilöitä. Artikkelisivuja, joiden nimessä tai tekstissä lukee ”Paul Eriksson”, voi hakea sivunnimihaulla, laajalla sivunnimihaulla tai tekstihaulla.
Hullun Hevosen muistomerkki

Hullun Hevosen muistomerkin Thunderhead Mountain-vuori kuvassa keskellä.
Hullun Hevosen muistomerkki (engl. Crazy Horse Memorial) on Lakota-päällikkö Hullun Hevosen kunniaksi Custerin ja Hill Cityn väliselle alueelle Thunderhead Mountain-vuoren seinämään Etelä-Dakotaan louhittava monumentti. Valmistuessaan tämä jättiläismäinen muotokuva tulee olemaan maailmanhistorian suurin veistos, kaiken kaikkiaan 195 metriä pitkä ja 172 metriä korkea. Se tulee siis olemaan korkeampi kuin Tampereen Näsinneula. Vertailun vuoksi mainittakoon että 20 kilometrin päähän Crazy Horsen muistomerkistä veistetyillä, Mount Rushmoren seinämästä pilkistävillä Yhdysvaltain presidenttien muotokuvilla on korkeutta 18 metriä, kun taas yksistään tämän jättiläisveistoksen kasvoilla on 30 metriä korkeutta.
Synty

Vuonna 1939 intiaanipäälliköt päättivät luoda muistomerkin oglala siouxien päällikölle Hullulle Hevoselle, joka oli vuoden 1876 Little Bighornin taistelun suurin intiaanisankari. Vuonna 1948 kuvanveistäjä Korczak Ziolkowski esitti useille Lakota-johtajille pyynnön, saada veistää Hullun Hevosen kuvan, joka päätettiin louhia vuoren seinään.
Työn edistyminen

Valtavaa muistomerkkiä on louhittu jo yli 70 vuotta (2020), mutta silti työtä on vielä valtavasti jäljellä. Taideteoksen massiivisesta mittakaavasta kertoo jotain se, että suuresta veistoksesta ovat valmistuneet tähän mennessä vasta kasvot, jotka vihittiin vuonna 1998. Valmiin veistoksen on tarkoitus esittää Hullua Hevosta ratsastamassa. Päällikön hiukset hulmuavat taakse ja vasen käsi osoittaa suoraan eteen. Veistostyömaan lähistöllä on nähtävillä valmista muotokuvaa esittävä pienoismalli.
Työtä on nykyaikana helpottanut laserskanneri, jolla siirretään pienoismalleista mittoja patsastyömaalle. Pienoismallien mittakaavat ovat välillä 1:34 ja 1:300. Korczak käytti aloittaessaan taiteellista silmäänsä, mittanauhaa sekä vanhaa teodoliittia, joiden avulla hän siirsi mitat, jotta irrotettava ylimääräinen kivi lähtisi oikeasta paikasta kasvoista pois. Vuoden 1998 jälkeen ryhdyttiin käyttämään laserskannausta. Reiät porataan panostusta varten tiheään, jotta saadaan kallio irtoamaan haluttuun suuntaan, niin ettei patsaaseen jäävä kivi vahingoitu. Työssä pitää ottaa huomioon, että irtoavat palat ovat sopivan kokoisia ja että ne irtoavat oikeaan suuntaan pois kuljettamista varten.
Aiheesta muualla

Wikimedia Commonsissa on kuvia tai muita tiedostoja aiheesta .
Crazyhorse.org - kuvia ja tietoa hankkeesta
Crazy Horse Memorial Visit Rapid City. Arkistoitu 12.8.2018. Viitattu 12.8.2018.
Blazeski, Goran: The Crazy Horse Monument in South Dakota: Started in 1948, may take another century to complete The Vintage News.  24.10.2016. Viitattu 12.8.2018.
Paul Eriksson (merenkulkuneuvos)

Paul Leander Eriksson  (23. tammikuuta 1880 Vestanfjärd – 20. elokuuta 1970 Turku) oli suomalainen merikapteeni ja yritysjohtaja, joka sai merenkulkuneuvoksen arvonimen.
Erikssonin isä oli laivuri Leander Eriksson ja puolisot 1901–1946 Aino Johanna Nikula ja vuodesta 1948 Anna Anita Branting. Eriksson lähti merille 13-vuotiaana ja suoritti Turussa aliperämiehen tutkinnon vuonna 1899 ja yliperämiehen tutkinnon vuonna 1900. Merikapteenin ja höyrylaivan päällikön tutkinnot hän suoritti vuonna 1903. Eriksson työskenteli useilla eri aluksilla ja osti vuonna 1910 Alexander G. Zachariassenin kanssa parkkilaivan, joka purjehti Australiaan ja Chileen. Hän toimi merenkulkualalla aina vuoteen 1931 asti, jolloin hän myi laivayhtiön osuutensa ja siirtyi maanviljelijäksi Vihtiin. Alalle hän palasi tullessaan Vaasan Laiva -yhtiön toimitusjohtajaksi vuonna 1932, mitä tehtävää hän hoiti vuoteen 1953 asti. Eriksson sai merenkulkuneuvoksen arvonimen vuonna 1950.